Diari Oficial de la Generalitat Valenciana


Sumari del DOGV 7236, del 18-03-2014 (2014/2202)

Subhasta de bé immoble en el procediment de jurisdicció voluntària número 1588/2012.
------------------------------------------------------------------------------------

### Dades del document

Número de DOGV
:   7236

Data del DOGV
:   18-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2202


Organisme emissor
:   Jutjat de Primera Instància Número 2 d'Orihuela

Tipus de document
:   Subhasta

Subhasta de bé immoble en el procediment de jurisdicció voluntària número 1588/2012. [2014/2202]  
Jurisdicció voluntària. General 1588/2012-D.  
Sobre: altres de jurisdicció voluntària. Descripció de la peça:  
- Demandant: Miguel Maciá Mazón. Marcelino Maciá Mazón, Antonio Maciá Mazón, José Francisco Mazón Rodríguez i Amalia Ruiz Ruiz.  
- Procurador: Ramón Miguel Amorós Lorente.  
Celia Mas Moscardó, secretària del Jutjat de Primera Instància número 2 d'Orihuela, faig saber que en el procés d'execució seguit en este jutjat amb el número 1588/2012, a instàncies de Miguel Maciá Mazón i altres, representats pel procurador Ramón Miguel Amorós Lorente, s'ha disposat traure a pública subhasta, per un termini de 20 dies, els béns que, amb el seu preu de taxació, s'enumeren a continuació:  
La subhasta tindrà lloc en la seu d'este jutjat, plaça de Santa Lucía, s/n, el dia 3 de juny de 2014, a les 12.00 hores.  
plec de condicions de la subhasta de la finca registral 100201 del Registre de la Propietat d'Orihuela número 1.  
  
I. Descripció de la finca objecte de la subhasta  
Local comercial, a la planta baixa, de l'edifici siti a Orihuela, amb façanes als carrers del Marqués de Molins, número 3, i de València, s/n, de demarcació. Té una superfície construïda de quaranta-dos metres i setanta-cinc decímetres quadrats i útil de quaranta metres i vint-i-huit decímetres quadrats, sense distribució interior. g, segons s'entra a este, des del carrer de València: al front, amb el dit carrer; a la dreta i fons, amb la resta de la finca matriu d'on esta se segrega, i a l'esquerra, amb la propietat de Pedro José García Marcos. El local té, a més, un entresolat, al qual s'accedix a través de la planta baixa per l'escala metàl·lica ubicada a l'esquerra, en entrar al local. El dit entresolat té una superfície construïda de vint-i-un metres quadrats i setanta-huit decímetres quadrats i una superfície útil de dènou metres quadrats i setanta-cinc decímetres quadrats. La planta baixa i l'entresolat estan sense distribució interior.  
Referència cadastral: 3709899UW2685M4062CV.  
  
II. Subjecció a tipus de subhasta  
La finca ix a subhasta sense subjecció a tipus, i es pot licitar a partir d'un euro, és a dir, el valor inicial és 1 euro, i s'adjudica, en primera i única subhasta, al millor postor.  
  
III. El caràcter de la subhasta  
La subhasta és pública, amb admissió de tercers licitadors estranys o aliens a la propietat, si bé estos hauran de depositar prèviament (per mitjà de consignació en el compte de consignacions d'este Jutjat), i així acreditar-ho, el 20 per cent del valor fixat pel certificat dictamen, açò és, el 20 per cent de 33.028,14 euros; el dit import ascendix a 6.605,62 euros. Els corresponents, que també podran participar en la subhasta, no hauran de fer cap consignació.  
  
IV. Convocatòria i celebració de la subhasta  
La subhasta haurà de convocar-se amb almenys dos mesos d'antelació, i se celebrarà a l'oficina judicial, davant del secretari judicial, que en dóna fe; s'estendrà acta, i posteriorment, es dictarà decret d'adjudicació. Les licitacions es faran a viva veu en l'acte de la celebració de subhasta, i a l'alça, de 500 euros a fi que es prolongue en excés la celebració de la subhasta.  
  
V) Publicitat de la subhasta  
La celebració de la subhasta, junt amb este plec de condicions, es publicarà en el diari La Verdad i en el Diari Oficial de la Comunitat Valenciana, i en el tauler del jutjat corresponent, i es farà constar que els títols de propietat queden de manifest al Jutjat, a disposició de qui vullga examinar-los.  
  
  
VI. De la rematada i la seua destinació  
El preu que s'obtinga de la rematada es repartirà entre els copropietaris en proporció a la seua participació en l'immoble, i servirà el testimoni del decret d'adjudicació, amb expressió de la seua fermesa, com a títol suficient per a la seua inscripció en el Registre de la Propietat a favor de l'adquirent.  
  
VII. Càrregues i gravàmens existents sobre la finca objecte de la subhasta  
La finca està lliure de càrregues i gravàmens i lliure d'arrendaments i ocupants, i al corrent en el pagament d'impostos i arbitris.  
  
Orihuela, 28 de gener de 2014.- La secretària judicial: Celia Mas Moscardó.